Bàkku Senegaal
Yëngal-leen kooraa yi te dóor ci sabar yi
Gaynde ñaloor yuux na. Boroom àll tëb na
Tëb na tëbu jàmbaar, leeral lu doon lëndëm
Suñuy naqar jeex na, sunu yaakaar ñëw na
Jógleen gaa ñi, waa Afrig gépp a ngi daje
Awu
Yéen sunu buumi xol, nañuleen àndandoo
Sunu deret waa Senegaal, jógleen
Nañu boole géej geek sayaan yi, nañu boole
Joor gi ak ñaay yi Jaraboot, Afrig sunu réew
Ñaareelu woy wi
Senegaal, yow doomi gaynde ñaloor ji
Yow mi jóge ci guddi jaabal wuti bëccëg
Waay may nu, ngalla may ñu sunu jomi maam ya
Rafet ni jalambaan, jàmbaare boroom doole
Waay gaa ñi, ngalla amleen sunu jomi maam ya
Awu
Ñetteelu woy wi
Senegaal, lu baax ci yow, loolaa gën ci nun
Nañu boole xale yépp ci biir sàq mi
La ko dale Penkook Sowu, Kajoor ak Gànjóol
Ñépp ànd nekk benn, bañ a am xàjjaloo
Ñu doon benn jëmm, jàkkarlook àddina
Ñeenteelu woy wi
Senegaal, naka yow, naka sunu maam ya,
Dinañ dëgër, duñu noonoo tàllal sunuy yoxo
Jaasi dellu mbaram, ngir jàmmi àddina
Ndax liggéey doy na ñu gànnaay ak kàddu
Nit ku ñuul sunu mbokk, ku xonq ak ku weex
Awu
juróomeelu woy wi
Waaye nag, su noon jógee bëgg noo yàqal
Dinan jóg àndandoo, won ko ni ko nun
Benn rekk lanu, Senegaal lanu am
Mag ñeek ndaw ñi, góor ñeek jigéen ñi
Nun dee nu gënal, dee nu gënal gàcce
Mame Younousse Dieng
Tiwaawan, 1961
tel. 77 632 56 41
mail : Cette adresse e-mail est protégée contre les robots spammeurs. Vous devez activer le JavaScript pour la visualiser.
wol_Latn wol_Latn wol_Latn wol_Latn wol_Latn wol_Latn knc_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn knc_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn knc_Latn wol_Latn wol_Latn wol_Latn wol_Latn wol_Latn wol_Latn ltz_Latn wol_Latn vec_Latn fra_Latn